CELEX: 62011TN0527
Language: el
Date: 2011-10-07 00:00:00
Title: Υπόθεση T-527/11: Προσφυγή της 7ης Οκτωβρίου 2011 — Luxembourg Patent Co. κατά ΓΕΕΑ — DETEC (FIREDETEC)

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/25
            
         Προσφυγή της 7ης Οκτωβρίου 2011 — Luxembourg Patent Co. κατά ΓΕΕΑ — DETEC (FIREDETEC)
   (Υπόθεση T-527/11)
   2011/C 370/43
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Luxembourg Patent Co. SA (Lintgen, Λουξεμβούργο) (εκπρόσωπος: K. Manhaeve, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Sistemas de Seguridad, Detección y Extinción de Incendios, SL (DETEC) (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 26ης Ιουλίου 2011, στην υπόθεση R 736/2010-4, στο μέτρο που έκανε δεκτή την ανακοπή της αντιδίκου κατά της αιτήσεως καταχωρίσεως σήματος της προσφεύγουσας για «συσκευές πυρόσβεσης, συσκευές αυτόματης και αυτοτελούς ανίσχευσης και πυρόσβεσης» της κλάσεως 9 και «κατασκευή πυροσβεστήρων και συσκευών πυρόσβεσης» της κλάσεως 42 καθώς και
            
         
               —
            
            
               να καταδικάσει το καθού και, εφόσον συντρέχει περίπτωση, την αντίδικο ενώπιον του τμήματος προσφυγών αλληλεγγύως και εις ολόκληρον στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «FIREDETEC» για προϊόντα των κλάσεων 1, 9, 17 και 42 — Αίτηση καταχωρίσεως κοινοτικού σήματος αριθ. 4904389
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισθέν με αριθ. 1759982 ισπανικό εικονιστικό σήμα «DETEC» για προϊόντα της κλάσεως 9, το καταχωρισθέν με αριθ. 1759983 ισπανικό εικονιστικό σήμα «DETEC» για υπηρεσίες της κλάσεως 37 και το καταχωρισθέν με αριθ. 3813219 κοινοτικό εικονιστικό σήμα «DETEC Sistemas de Seguridad, Detección y Extinción de Incendios, SL» για προϊόντα και υπηρεσίες των κλάσεων 9, 37 και 45
   
      Απόφαση του τμήματος ανακοπών: Δέχεται μερικώς την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, διότι το τμήμα προσφυγών εκτίμησε εσφαλμένως την ύπαρξη κινδύνου συγχύσεως μεταξύ του σήματος του οποίου ζητήθηκε η καταχώριση και του αντιτασσoμένου σήματος.